Spinderok

Spinderok, hjulrok eller rok er et redskab til at spinde, det vil sige sno, fibre til tråd og garn. Tråd og garn bruges særlig til vævning og strikning. At fremstille tøj var meget tids- og arbejdskrævende før masseproduktionen. Spinderokkene, som blev taget i brug i Europa fra 1500-tallet, lettede arbejdet betydeligt.

De almindeligste hjulrokke i Danmark har et pedaldrevet svinghjul (via krumtapmekanismen), et vandret eller skråtstillet bræt (rokkebryst), en vinge (spindel), som spinder tråden, og en rulle, som samtidig spoler garnet op. På skotrokkene sættes drivhjulet i sving med håndkraft. Der vindes garnet på tenen, efter at det er spundet.

Oprindelig blev ordet rok, som kan stamme fra et gammelt indoeuropæisk ord for «at spinde», brugt som betegnelse både på det aflange træstykke (spindepind), hvorpå man hænger fibermaterialet, når man spinder, og på en håndten (spindel). Siden er ordet rok særlig brugt som navn på forskellige slags hjulrokke.

Etymologi 
Oprindelsen til ordet rok er usikker. På norrønt og islandsk har det formen rokkr og kommer fra ældre tysksproglige former som rock, rocko og rocken. Der er det lånt fra gammelsaksisk rok (i angelsaksisk fandtes ordet rocc). Dette ord er vandret mellem flere gamle sprog med udgangspunkt i en indoeuropæisk ordrod, som oprindelig kan have betydet «spundet garn» eller lignende. Ordroden forekommer i det old-irske rucht, der betyder «tunika» eller «trøje», og antagelig også i rokk i betydningen «langt overtøj».

På svensk betyder rock stadig «frakke», mens rock på tysk desuden kan betyde «skørt».

Rok som betegnelse for «spinderedskab» er blevet udlånt fra germanske sprog til det italienske rocca. Derfra er ordet i formen rochetta, «lille håndrok», blevet til raket, en genstand med samme aflange form som et rokkehoved eller en spindepind til at hænge uld på.

Ordet rock som betegnelse på rockmusik kommer fra det amerikanske udtryk rock'n'roll, det vil sige at «rokke og rulle». Det engelske rock betyder «rokke», «vugge», «gynge» eller «bevæge i ryk», og stammer fra et gammelt germansk ord, som også har givet «rykke» og måske «rutsje» i det danske sprog.

Historie

Forskellige typer rokke

Andet 
 Rokkekarl var en mand, som ifølge gamle traditioner måtte give en kvinde en ny rok eller reparere den gamle, hvis han var den første mand, der så hende spinde i det nye år.
 I svenske områder omkring Østersøen var det almindeligt at give rockblad som friergaver fra ca. 1770 til 1900. Et rockblad var et fladt træstykke med takker og spor, som blev stukket fast på spinderokkenes rokkehoved og brugt til at ophænge hørfibrene på. Skikken med at give hjemmelavede rockblad med enkle, udskårne symboler og malet i fine farver som frier- eller forlovelsesgaver til unge piger kom til Sverige fra Øst-Europa. Andre typer dekorerede og samtidig praktiske friergaver kunne være mangletræer og udskårne detaljer til vævestole.
 Ordet rokkehjul kan også betyde rokkering.

Se også 
 Spinding
 Håndten
 Garn
 Rebslager, spinding, fletning og anden fremstilling af tovværk

Eksterne henvisninger 

 www.spinnvilt.no om rokker
 www.spinnvilt.no om spinding
 Spinning wheels of Norway (på engelsk)
 Om uld og spinding i gammel tid 
 Oppslagsordet «Rok» i Ordbog over det danske sprog 1700-1950 (etymologi m.m. på dansk)
 Oppslagsordet «Spinning» i Nordisk familjebok fra 1917 (på svensk)

Håndarbejde
Materiel kultur
Kulturteknik
Spinding
Klassisk mekanik